**Депутаттар – «Нұр Отан» партиясы Фракциясының мүшесі О.Шишигина спортшылардың мәселесін назарға алды**

**2018 жылғы 3 сәуір.** Мәжіліс депутаттары - «Нұр Отан» партиясы Фракциясының мүшесі Ольга Шишигина Алматы облысы, Талғар ауданы, Талғар қаласындағы спорт-сауықтыру нысаны құрылысының жұмысымен танысты. Мәжіліс депутаты спортшылардың тәуліктік тамақтану көлемін ұлғайту мәселесін назарға алып, жас спортшыларға демеу көрсету қажеттігі жайында айтып өтті.

«Біз Президенттің бес әлеуметтік бастамасын түсіндіріп, халықтың ұсыныстарын тыңдауға келдік. Халық жаңа бастаманың маңызды екенін, көптеген әлеуметтік мәселелерді шешуге арналғанын түсінді. Бүгінгі кездесуде Талғар қаласындағы спорт-сауықтыру мекемесінің мәселесі қозғалды, қауырт жұмыстар атқарылып жатқанына куә болдық. Айта кетерлігі, нысан аумағында спортшыларға қосымша 60 орындық жатақхана салу мәселесі көтерілген екен. Бұл да аса қажеттіліктен туындаған шешім деп санаймын. Спортшылардың тәуліктік тамақтану мөлшерін 2 айлық есептік көрсеткішке дейін көтеру мәселесі де қарастырылды»,- деді О.Шишигина.

Кездесу кезінде Президенттің бес әлеуметтік бастамасы кең түсіндірілді. Талғарлықтар салықтық жеңілдіктер мен пәтер алу жайында, білім гранттарын бөлу мәселесі турасында да көп сұрақтар қойды.

«Елбасы бес әлеуметтік бастамасында барлық әлеуметтік проблемаларды назарға алып, барынша өмір сүру жағдайын жеңілдетуге күш жұмсауды тапсырды. Біз де депутат ретінде бұл бастаманың іске асырылуына күшімізді аямаймыз»,- деді Мәжіліс депутаты Ольга Шишигина.

Депутат спорттық нысан құрылысынан бөлек, Белбұлақ ауылының мектеп ұжымымен, Нұра ауылындағы сүт-тауарлы ферма жұмысымен де танысып қайтты.